ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
16 ก.ค. 2558

สรุปภาวะตลาดภาคเช้า : SET อ่อนตัวต่อ – SET ฟื้นตัวสั้นๆ เพียงช่วงแรก จากประเด็นรัฐสภากรีซผ่านร่างแผนปฎิรูปฯ หลังจากนั้นกลับมาอ่อนตัวลงต่อ ด้วยแรงขายในสองกลุ่มหลัก คือ แบงก์ ซึ่งมีแรงขายออกมาอีกครั้งในหุ้น KBANK และ SCB หลังฟื้นตัวมาระยะหนึ่ง และกลับมากังวลงบฯจริงที่จะรายงานในสุดสัปดาห์นี้ รวมถึงกลุ่มพลังงาน ซึ่งอ่อนตัวลงตามราคาน้ำมันดิบ กดดัน SET ปิดที่ระดับ 1481.62 จุด -5.12 จุด ด้วยมูลค่าซื้อขาย 2.1 หมื่นลบ. กลุ่มหลักแบงก์ และพลังงาน กดดันตลาดปิดลบ -1.1% และ -0.6% ตามลำดับ ขณะที่ICT ประคองตลาด ปิดบวก +0.5% ด้านตลาดภูมิภาคแกว่งแคบบวกลบคละเคล้า
กลยุทธ์ที่แนะนำ :ช่วงบ่าย: คาดทรงตัวที่ 1478-1480 จุด ถึงดีดขึ้นสลับได้ในพรุ่งนี้ ซึ่งขึ้นอยู่กับผลประชุม ECB คืนนี้ หากออก ELA เพิ่มให้กรีซ จะเป็นปัจจัยหนุน SET ส่วนภาพรวมให้ติดตาม 1470-1474 จุด หากต่ำกว่าจะเป็นสัญญาณที่ไม่ดีแล้ว และเท่ากับ SET มีแนวโน้มลงไปหาจุดต่ำเดิมอีกครั้งที่ 1462 จุด หรือทำจุดต่ำใหม่ กลยุทธ์ การเก็งกำไรยังทำได้ในหุ้นขนาดเล็ก ทั้งนี้ หุ้นแนะนำตามสัญญาณทางเทคนิค ได้แก่ ML (รับ 2.16 ต้าน 2.32 Cut 2.08) และ TVO (รับ 23.80 ต้าน 3.48 Cut 25.75)